**PROCEDURA ZA AKTIVACIJU, DEAKTIVACIJU I SUSPENZIJU AKTIVACIJE STRUKTURA ZRAČNOG PROSTORA**

Korisnici zračnog prostora kojima je odobrena rezervacija zračnog prostora su dužni obavijestiti AMC o svakoj izmjeni planiranog korištenja zračnog prostora.

AMC treba potvrditi plan aktivacije struktura zračnog prostora koje su rezervirane sedam (7) dana unaprijed jedan dan prije (D-1) planiranog korištenja struktura zračnog prostora.

Korisnik zračnog prostora ili ovlašteni subjekt (AA) će najaviti početak aktivnosti i završetak aktivnosti u za njega rezerviranoj strukturi zračnog prostora AMC-u ili ATS jedinici na koju ga AMC uputi.

AMC može, u slučaju žurnih i nepredviđenih okolnosti, suspendirati sve aktivne strukture zračnog prostora, pri čemu su korisnici zračnog prostora kojima je prethodno odobreno korištenje struktura zračnog prostora, dužni obustaviti sve aktivnosti u predmetnim strukturama zračnog prostora.

Konačan status struktura zračnog prostora u zračnom prostoru Bosne i Hercegovine se objavljuje jedan dan ranije (D-1) putem Nacionalnog plana uporabe zračnog prostora na obrascu „Nacionalni plan uporabe zračnog prostora/Nacionalni ažurirani plan uporabe zračnog prostora - ASM.FORM.002“.

AMC će o svakoj izmjeni statusa struktura zračnog prostora u odnosu na status struktura zračnog prostora objavljen putem Nacionalnog plana uporabe zračnog prostora, inoformirati korisnike zračnog prostora objavom Nacionalnog ažuriranog plana uporabe zračnog prostora na obrascu „Nacionalni plan uporabe zračnog prostora/Nacionalni ažurirani plan uporabe zračnog prostora - ASM.FORM.002“.